Publication: Magyar Közlöny
Issue: MK-2002-112 (Year: 2002, Number: 112)
Era: 1990-2004
Section: szóló 1998. évi III. törvény (a továbbiakban: Nsztv.)
Paragraph Index: 90

13. §-ának (1) bekezdésében megfogalmazott követelménybe ütközik. E jogszabályhely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. A Nyári Ferenc József által feltett kérdés „nemzeti önrendelkezés” tartalma az Európai Unióhoz való csatlakozás kapcsán egyértelmûen nem határozható meg. Az Európai Unióhoz való csatlakozással a Magyar Köztársaság önrendelkezési joga nem sérül annak ellenére, hogy a csatlakozás után az Európai Unió erre feljogosított szerveinek meghatározott döntései a Magyar Köztársaság területén is kihirdetés nélkül, közvetlenül hatályosulnak, korlátozva ezzel az Országgyûlés törvényalkotó jogkörét. A határozat az Alkotmány 28/B. §-ának (1) bekezdésén, az országos népszavazásról és népi kezdeményezésrõl

Source: https://magyarkozlony.hu/hivatalos-lapok/70eed88e0a36e543148728f9bf07a001238c7c8a/dokumentumok/7eb64807dbced11d1a7bd5935db4348d040db928/letoltes